Miguel de Ambiela

Miguel de Ambiela, naixiu de la Pobla d'Albortón (Reino d'Aragón) en 1666 (baptizau lo 29 de setiembre) y muerto en Toledo (Reino de Castiella) o 29 de marzo de 1733, estió un compositor aragonés d'o Barroco.

Formau en a Basilica de Santa María d'os Sagraus Corporals de Daroca (que en ixas envueltas yera una colechiata), se convertió o 18 de setiembre de 1685 en mayestro de capiella d'a debandita colechial de Daroca. Dende o 24 de chulio de 1686 exerciba ixa mesma función en a Seu viella de Leida, y en 1698 y dica 1700 l'exerciba en a Seu de Sant Pero de Chaca, pasando en ixa calendata a exercir-la en a Basilica de Nuestra Sinyora d'o Pilar d'o Zaragoza. En 1707 (mientres a Guerra de Succesión espanyola) marchó a estar mayestro de capiella en o monesterio d'as Descalzas Reyals de Madrit. En 1709 l'esleyoron mayestro de capiella d'a seu de Santiago de Compostela pero no en prenió posesión. Sí que prenió posesión en 1710 d'a plaza de mayestro de capiella en a Seu de Santa María de Toledo, a ciudat a on i morió.

Respective d'a suya obra, Miguel de Ambiela composó obras de musica relichiosa pero tamién fació composicions de musica profana; a mayor parte d'a suya obra ha desapareixito, no trobando-se catalogatas so que 40 obras, todas de musica relichiosa. Miguel de Ambiela en a Gran Enciclopedia Aragonesa.

 Vinclos externos 
 Miguel de Ambiela en a Gran Enciclopedia Aragonesa.

 Referencias 

Categoría:Compositors d'Aragón
Categoría:Compositors d'o Barroco
Categoría:Compositors de musica clasica
Categoría:Mayestros de capiella d'Aragón
Categoría:Mayestros de capiella d'a Colechiata de Santa María d'os Sagraus Corporals de Daroca
Categoría:Mayestros de capiella d'a Seu basilica de Nuestra Sinyora d'o Pilar de Zaragoza
Categoría:Mayestros de capiella d'a Seu de Sant Pero de Chaca
Categoría:Mayestros de capiella d'a Seu de Santa María de Toledo
Categoría:Mayestros de capiella d'a Seu Viella de Leida
Categoría:Mayestros de capiella d'o monesterio d'as Descalzas Reyals de Madrit
Categoría:Muertos en Toledo
Categoría:Naixius de la Pobla d'Albortón
Categoría:1666 (naixencias)
Categoría:1733 (muertes)